Øya (Trondheim)

Øya er en bydel i Trondheim kommune, Trøndelag. Bydelen ligger på ei halvøy dannet av en elveslynge, syd for Nidelva, nær sentrum. I sørøst grenser Øya mot bydelen Elgeseter. St. Olavs hospital, Øya stadion og flerbrukshallen Trondheim Spektrum  (tidligere Nidarøhallen) ligger alle på Øya. Klostergata strekker seg gjennom hele bydelen. To gangbruer over Nidelva, Gangbrua og Nidareid bru og forbinder Øya med henholdsvis Kalvskinnet og Ila.

NTNU Campus Øya
Fakultet for medisin og helsevitenskap (tidligere Det medisinske fakultet), ved NTNU holder til i bydelen, på NTNU Campus Øya. Fakultet for medisin og helsevitenskap er samlokalisert med St. Olavs hospital i integrerte sykehus- og universitetsarealer som benyttes til pasientbehandling, utdanning og forskning.

Bibliotek for medisin og helse, som tjener studenter og ansatte ved NTNU og Høgskolen i Sør-Trøndelag, er lokalisert i bygget Kunnskapssenteret på sykehusområdet.  Kunnskapssenteret huser også Medisinsk museum.

Bildegalleri

Halvøyer i Trøndelag
Trondheims geografi
 
Strøk i Trondheim